Държавен вестник, бр. 14, 2024 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  14
но управление. Заявлението се подписва с 
усъвършенстван или квалифициран елек-
тронен подпис или средство за електронна 
идентификация по смисъла на § 1, т. 44 от 
допълнителните разпоредби на Закона за 
електронното управление.
(6) Вписванията в Регистъра се извършват 
от служители по регистрацията, определени 
със заповед на министъра на правосъдието.
Чл. 4. (1) За всяко физическо лице, юри-
дическо лице или друго правно образувание 
се открива електронна партида, съдържаща 
обстоятелствата, подлежащи на вписване в 
Регистъра, включително история на вписа-
ните обстоятелства в хронологичен ред.
(2) Към електронната партида се води дело 
в електронна форма, в което се прилагат 
заявленията и документите, удостоверяващи 
вписаните обстоятелства.
Чл. 5. (1) В Регистъра се вписват следните 
обстоятелства:
1. за физически лица – имена, държава на 
постоянно пребиваване и адрес на извърш-
ване на дейността;
2. за юридически лица – единен иден-
тификационен код, наименование, правно-
организационна форма, седалище и адрес 
на управление, адрес на осъществяване на 
дейността по чл. 4, т. 16 от ЗМИП, имена 
на законния представител;
3. дейностите по чл. 4, т. 16 от ЗМИП, 
които лицето извършва по занятие;
4. промени в обстоятелствата по т. 1 – 3;
5. заличаване и отписване на лицето по 
чл. 4, т. 16 от ЗМИП.
(2) Достъпът до вписаните обстоятел-
ства по ал. 1 и по чл. 4, ал. 1 е публичен 
и безплатен при спазване на нормативните 
изисквания за защита на личните данни.
Раздел II
Вписване в регистъра по чл. 9б от ЗМИП
Чл. 6. (1) В Регистъра се вписва лице, 
което съгласно чл. 9г, ал. 1 от ЗМИП:
1. не е осъждано за умишлено престъп- 
ление от общ характер, освен ако е реаби-
литирано;
2. не е било член на управителен или 
контролен орган или неограничено отговорен 
съдружник в дружество, за което е открито 
производство по несъстоятелност, или в пре-
кратено поради несъстоятелност дружество, 
през последните две години, предхождащи 
датата на решението за обявяване на несъс-
тоятелността, ако са останали неудовлетво-
рени кредитори; ако е изминал 5-годишен 
срок от прекратяване на дружеството поради 
несъстоятелност, конкретните обстоятелства 
и отпадането на ограниченията се посочват 
изрично;
3. не попада в ограниченията за заемане 
на висша ръководна длъжност по чл. 124 
от ЗМИП или чл. 15 от Закона за мерките 
срещу финансирането на тероризма (ЗМФТ);
4. не е лишено от право да заема мате-
риалноотговорна длъжност;
5. въз основа на събраните по-горе за 
него данни не дава основание за съмнение 
относно неговата надеждност и пригодност.
(2) Изискванията по ал. 1 се прилагат 
и по отношение на лице, което е проку-
рист, управител, член на управителен или 
контролен орган, съдружник, действителен 
собственик на юридическото лице или друго 
правно образувание, извършващо дейност по 
чл. 4, т. 16 от ЗМИП.
Чл. 7. (1) Вписването в Регистъра се из-
вършва въз основа на заявление до минис-
търа на правосъдието по образец съгласно 
приложение № 1, което съдържа:
1. наименование и правноорганизационна 
форма на юридическото лице, едноличния 
търговец или другото правно образувание, 
съответно имена на физическото лице;
2. имена на законните представители 
на юридическото лице или другото правно 
образувание, вписани в Агенцията по впис-
ванията;
3. единен идентификационен код (ЕИК) по 
Закона за търговския регистър и регистъра 
на юридическите лица с нестопанска цел, 
съответно код по БУЛСТАТ; за физическите 
лица – код по БУЛСТАТ или ЕГН, за чуждес-
транните физически лица – дата на раждане 
и личен номер на чужденец;
4. седалище и адрес на управление на ед-
ноличния търговец, юридическото лице или 
другото правно образувание; за физическите 
лица – държава на постоянно пребиваване;
5. електронен адрес;
6. лице за контакти с посочени имена, 
длъжност, телефон и електронен адрес;
7. описание на дейността, която заяви-
телят възнамерява да извършва, и адрес на 
извършването є;
8. декларация за установяване истинността 
на декларираните факти;
9. декларация за обстоятелствата по чл. 6, 
ал. 1, т. 2 и 4.
(2) Лицата, които не са български гражда-
ни, прилагат към заявлението свидетелство 
за съдимост или друг аналогичен документ, 
както и официален документ, издаден от 
компетентен орган на съответната държава 
според гражданството на лицето или него-
вото постоянно пребиваване, че лицето не 
попада в ограниченията за заемане на висша 
ръководна длъжност по чл. 124 от ЗМИП. 
Когато документите са на чужд език, те се